ISIGIDIMI SAMAX0SA, SEPTEMBER 1, 1877.

7

U-Cetywayo kuvakala ukuba akavumanga uku- hlangana no Mr Finney. U-Mr Finney lowo ngobetunywe ngu Somtseu ukuba aye Kukangela intlalo yama Zulu, eve nobunyaniso bokugxotwa kwabafundisi nobokubulawa kwabantu abakoliweyo. U- Cetywayo ke akavumanga ukuteta nalomntu, ekubonakalayo ngoko ukuba uselefuna into kuma Ngesi. U- Somtseu kuvakala ukuba yena ufuna zonke izinto zifezwe kakuhle kwaviwana ngapandle kokuliwa.

E-Banyai.—Incwadi yokugqibela evela kubafundi- si abasinge ku Banyai, bayi bale bese Marabastad ngomhla 18 ka June. Bancoma inqele abake bayi fumana endleleni, babika nokuba balahlekelwe zinkabi ezintandatu. Bebefun’ ukuze baye kwisikolo sika Rev. S. Hofmeyer esimi pantsi kwentaba ze Zout- pansberg. Bebete ke boya kufika kona ekupeleni kuka June, bafune inkabi nomntu wokubabonisa indlela; bazamele ukuya kufika e-Limpopo ngo July, baye kugaleleka ku Banyai ngo August nokuba ngu September.—*Little Light.*

E-Free State kusand’ ukubako isipitipitti pakati kwama Bulu na Besutu. Kumzi wase Free State oyi Ladybrand bekuko ugqatso Iwamahashe ate waya kulubonela no Mr Griffiths, imantyi enkulu ya Besutu. Kute xa kuza kugodukwa kwako umfo abati ngu Mr Hartman obange ihaltile yehashe ebi- ku Msutu. Walile no Msutu wati yeyake. Bade baya ku Mr Griffiths, wati yena maze elotyala liziswe kuye xa ase kaya. Kunge ke sekuyakwenziwa lonto, kanti uzakuti akumka u-Mr Griffith ama Bulu aze kuyi hluta le haltile. Kwakuba njalo na Besutu babone ukuba ngoku akusalandwa nyaniso sekuse- nziwa ngokudela. Kusuke kwase kulila induku kwako ama Bulu abetwayo kunene.

Obete Umlungu.—Pakati kwe Qonce ne Monti kuko Umlungu ote ehamba epete-umpu ne roluwa wacela ukukweliswa kwinqwelo yomntu ontsundu. Uvumile umnini nqwelo. Uhlale kuyo Umlungu kwada kwahlwa, wacela nendawo yokulala, wayinikwa. Xa baza kulala ubone umpu wake ungaseko. Ute xa akangela igama lomnini nqwelo weva sekumi induku entloko, yambeta wawa pantsi. Umbexeshi nomkokeli bambete lomlungu banga sebeza kumbu- lala. Ude noko wavuka wabaleka waya kutshona ehlatini. Ngemini elandelayo uye kuzibika kwi- hotele ekufupi; kwatunyelwa nakumapolisa. Lonqwe- lo ibehle yafunyanwa kunye nalompu nengubo zalo- mlungu. Omnye wabobantu babete umlungu ubalekile, noko kuko itemba lokuba uya kufunyanwa.

E-Ndenxa.—Umbaleli otile we *Penny Mail* uti u-Mr Thomson Imantyi yezizigama ibibize abantu bayo ukuba barole irafu ekupeleni kuka June nase kuqaleni kuka July. Bekumhla baza kuqala ukuyi rola abantu balapa. Noko bate ukuyi kupa kwabo kwakokwa bantu abantliziyo zitobele umteto. Abenzanga amadinga omlomo, bakupe iponti ezingapezu kwamakulu asixenxe (£700). Lonto ke iyanco- meka kubantu abaqalayo kanjalo bembalwa. Kwe- zinyanga zidluleyo abantu baka Lebenya bafumana ilahlekelo enkulu ngokutsha kwezindlu zabo ezikuma- shumi amatatu, ezinye zinokudla. U-Mr Thomson ubeyi bikile lonto kwa Rulumeni, wacela ukuba isizwe sika Lebenya singayi roli ngalonyaka irafu. Uvumile ke okunene u-Rulumeni. Ukungavumi kuka Mditshwa ukurola irafu kuvelisa ububi, kwenza ukuba balandele nabanye. Ukuyi kutaza kuka Rulumeni imfundo kuya ncomeka kanye. Ngo July kunduluke amadodana alishumi aya kufunda e-Love- dale avela kwesika Zibi.

Ijure Zabantsundu.—Sibona kwelinye ipepa lase Rini ukuba ike yaxoxwa kakulu indawo yokude omhlope ahlale nontsundu ejurini, kwako nabenza izisongelo ngalondawo, kungengakuba bacase ibala, kungekuko nokuba bacase ivumba (into leyo etetwayo ngabacasene nokukululeka kwabantsundu), kungokubakusitiwa bazizidenge. Eyona nto ngelisenziwa kukufuna indlela zokubutshabalalisa obo budenge, kuyekwe ukwenziwa izisongelo ngokuba sejurini kwabantsundu. Kananjalo makukunjulelwe ukuba asimntu wonke onokuba yi juri, kupela ngosukuba enegunya lokuvotela amalungu eparlamente. Nalondawo ke ngokwayo ifuna isiqingata esitile semfundo. Kanjalo nakwabamhlope kuko abahlala ezijurini bengafundanga. Noko ke akuko bani oti mabangahlali kuzo, kutiwa mabafundiswe. Abantsundu makungatetwa ngabo njengokungati abanakufundiswa. Siyazi ukuba banako, noko kungaba ukukauleza kwabo akulingani no komhlope kuba komnye izinto zonke zase

mfundweni zintsha. Asikukuti ke oko mabangabi safundiswa. Ngabona kanye bafanele ukufundiswa ukuze babe nako ukuyi feza kakuhle imisebenzi yobuzwe. Pakati kwalo misebenzi kuko nowokuhlala ezijurini. Izikolo ezi zizona nto ziya kugxota imfazwe, ezona ndonga zinqabileyo zokukusela ilizwe. — *'Northern Post.*

INTETO ZABABALELANI.

Owase Queenstown obala ngedabi lentonga ukuba ufuna ishicilelwe *Esigidimini* incwadi yake kufuneka eyitumele kunye negama lake alibale ngokuzeleyo nangokucacileyo. Enye indawo unga angasitumela imbali zezinto ezisand’ ukwenzeka, angalindi ixa elingaka pampi kokubala idabi le 1876. Sinosizi ukuba imbali yalo engayi tumelanga kwaoko.

Incwadi Yowase Aliwal North asinakuyi feza kakuhle inteto yayo. Ungati umbali wayo uti ilizwi le Nkosi ngeliba liya hamba ukuba Amakristu ebepile impilo engcwele, kekaloku nawo asuke afane namaqaba alicekise igama lika Tixo. Ucela ke ngoko imitandazo. Ezinye indawo angati uteta ngazo asi- ziva kanye.

ABAZELWEYO.

E-Xalanga ngomhla 25 ka July u-Mrs Timothy Makiwane ubeleke intombi.

ABATSHATILEYO.

E-Saint Matthews, e-Mtwaku, ngomhla wa 24 ka July 1877 kutshate u-Gana Kakaza wase Nxukwebe no Grace Mjodi wase Rabula, batshatiswa ngu Rev. C. Taberer.

ISAZISO KWI TITSHERE

Umongameli wezikolo ezifumana uncedo kwa Ru- lumente uti uva ukuba kuko ititshere ezike zingabiko esikolweni ngapandle kwemvumelo, maxa wambi izikolo zazo zingazivuli ngosuku olumisiweyo. Uyazisa ke kwakona kubo bonke ukuba xa ititshere ifunukuke ifumane ixesha mayicele kubapati zikolo epantsi kwabo baze bakuyi vumela itumele isicelo kumongameli wemicimbi yemfundu (u-Dr. Dale) kubeko nesiboniso sokuba iselivunyelwe ngabapati zikolo. Kufuneka kanjalo ukuba ilixele ixesha efun’ ukungabike ngalo. Ukuba ititshere ite ayabiko esikolweni ingafumananga mvumelo ku Dr. Dale, eso sikolo sayo siya kubalelwa ukuba sivaliwe, ayibambe imali yake kuso u-Rulumente. Ukuba kuko isikolo ekunyanze- leke ukuba sike sivalwe kufuneka aziswe kwaoko ngaso Umongameli zikolo. Ukuze abazali bazibone intsuku zokuvalwa nokuvulwa kwezikolo bayaziswa ukuba kulomnyaka siwupeteyo izikolo ziya kuvalwa ngo 22 ka June: zivulwe ngo 16 ka J July, zibuye zivalwe ngo 26 ka September; zivulwe ngowe 8 ka October ; zivalwe ngo 21 ka December.

U-JAMES PEARCE.

UYAZIBULELA izihlobo zake zelamamfe-
ngu ezibe zimxasile ngokutengelana naye.

Ufuna ukuzazisa ukuba seleshenxele kwivenki-
le entsha nokuba ulandisile inani lempahla
zake eziketiweyo, unayo yonke into abangafu-
nayo ukuyi tenga abapesheya kwe Nciba.
Ingubo zomtsitato, iprinti nemicako yelokwe
neyezinye izinto. Ingubo zentlobo ngentlobo,
ngokufutshane unayo yonke into efunwa nga-
batengelana naye.

Ipuluwa nento zonke ezilunge nazo.

Kanjalo xa atengelayo urola imali anganiki
amapepa.

JAMES PEARCE.

Emgwamanzi, July 14, 1876.

UVIWO LWE TITSHERE.

KUYA ziswa ngu Mongameli Wemicimbi elunge Nemfundo ukuba, ngomhla 27 ka September kuyakubako uviwo lwabafuna ukuba zititshere zezikolo ezincedwa kwa Rulumente. Luya kuba se Kapa, nakwela Mamfengu, Pesheya kwe Nciba nase Lusutu nase Lovedale. Iziqiniselo ziya kunikwa kubo bonke abalupumeleleyo uviwo nokuba bangamadodana nokuba ngamankazana.

Izinto abaya kuviwa kuzo zezi:—

1. Inteto Yamangesi—ukuyilesesha nokubala amazwi ne Grammar.
2. Ukubala—Ezibalweni kuya kufikwa nakwi Vulgar ne Decimal Fractions, Proportion ne Simple Interest.
3. Ukuma nokumelana kwamazwe (Des­criptive Geography).
4. Ubuhle besandla ekubaleni.
5. Ukupatwa kwesikolo.
6. Inteto Yamabulu, kotandayo.
7. Eyesixosa kotandayo.
8. Eya Besutu kotandayo.

Abapumelele ngokuncomekayo baya kuni- kwa iziqiniselo ezona zipakamiieyo.

Abafuna ukuya kulinga kufuneka ukuze batumele amagama abo nencwadi yokuba banesimilo esilungileyo, bayitumele ku Mongameli Wemicimbi Yemfundo pambi komhla wokuqala ka August. Kufuneka kanjalo ukuba bangabi ngapantsi kweminyaka elishumi elinesitandatu ngobudala.

Kunyanzelekile ukuba bonke abafuna ukufu- ndisa kwizikolo ezincedwa komkulu babe nazo iziqiniselo zakwa Rulumente nokuba ngabazi- fumene kwezinye indawo ezaziwayo.

Luya kubako ololuviwo nakwezinye indawo eziziceleleyo kwafumaneka lanele inani labafuna ukuvelwa kuzo.

Abaya kuti bacelelwe ngu mkangeli wezikolo baya kunikwa iziqiniselo zokuba baufanele umsebenzi ukuba (1) Iminyaka yabo yobudala ifikile kumashumi amatatu ; (2) Sebeneminyaka efike esihlanwini bezititshere; (3) Bane ncwadi zokubonisa ukulunga kwesimilo sabo. Kuya kufuneka ukuba umkangeli wezikolo abe nokuti bayauqonda umsebenzi wokufundisa, ezikolweni zabo akuko nto ikalazekayo : nokuba kanjalo kwinani elibe lize kuviwa nguye abantwana abapumelele bakwiqela lesitatu (3rd Standard) ababanga ngapantsi kweshumi elinesihlanu ekulwini. Abanokuzizalisa ezindawo zikankanyiweyo bozifumana iziqiniselo nokuba abayanga eluviweni.

Ititshere eseziupete lomsebenzi ezineziqiniselo ezizifumene kwezinye indawo ezaziwayo ziya kubalelwa kwiqela elizifumeneyo ezoziqiniselo kwa Rulumente, ukuba zizitumele ku Mongameli Wemicimbi Yemfundo ukuba ziye kukangelwa kona.

LANGHAM DALE,

Umongameli Wemicimbi Yemfundo, Kwi Ofisi Yemfundo,

E-Kapa, April 28,1876.

KAUFUNDE APA.

Maxosa, Mamfengu, Malau, Besutu, isihlobo
senu esidala sase Cradock siyanazisa ukuba

*sinamahashe, nemazi zamahashe, nenkomo, ne
nkabi* zokutengiswa nokwanana. Koze nemali
utengisa ngokusisulu.

U-J. Woodland uya kuvuya ukwamkela no-
kuba lulupina uhlobo Iwemiti eze kuhlaula
amatyala nokuba umntu uzise umgubo, amazi-
mba, umbona. Uyazifuna intlobo zonke zokwe-
nza imiti yenqwelo.

J. Woodland.

Cradock, May 29, 1877.